Diari Oficial de la Generalitat Valenciana


Sumari del DOGV 4911, del 27-12-2004 (2004/12548)

RESOLUCIÓ de 9 de desembre de 2004, de la Direcció General de Recursos Humans, per la qual es resol el concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de família d'equips d'Atenció Primària i metges de Casa de Socors dependents de la Conselleria de Sanitat, convocat per Resolució de 6 d'octubre de 2003.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4911

Data del DOGV
:   27-12-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/12467


Organisme emissor
:   Conselleria de Sanitat

Tipus de document
:   Resolució

RESOLUCIÓ de 9 de desembre de 2004, de la Direcció General de Recursos Humans, per la qual es resol el concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de família d'equips d'Atenció Primària i metges de Casa de Socors dependents de la Conselleria de Sanitat, convocat per Resolució de 6 d'octubre de 2003. [2004/X12999]
  
Vist l'acord 3 d'agost de 2004, del tribunal del concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de família d'equips d'Atenció Primària i metges de Casa de Socors dependents de la Conselleria de Sanitat, publicada en el DOGV núm. 4.818 de 12 d'agost de 2004.
  
Atesa la Resolució de 12 de novembre de 2004, del director general de Recursos Humans de la Conselleria de Sanitat, per la qual es requerix la documentació als aspirants que han superat el concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de família d'equips d'Atenció Primària i metges de Casa de Socors, dependents de la Conselleria de Sanitat.
  
Una vegada constatat que la majoria del personal que ha resultat adjudicatari en este concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de família d'equips d'Atenció Primària i metges de Casa de Socors, convocat per Resolució de 6 d'octubre de 2003, ha participat al seu torn en el procés extraordinari de consolidació d'ocupació per a la selecció i provisió de places de metges d'equip d'Atenció Primària dependents de la Conselleria de Sanitat, convocat per Orde de 22 de març de 2002 de la Conselleria de Sanitat (DOGV 4.225, de data 10.04.2002), a l'empara de la Llei 16/2001, de 21 de novembre.
  
En la mesura que la condició de personal estatutari fix en una mateixa categoria només es pot obtindre una vegada per mitjà de participació en processos extraordinaris o excepcionals de consolidació d'ocupació, l'adjudicació de destinació en la present resolució i l'acte voluntari de presa de possessió en la destinació que atorga la condició de personal estatutari fix comporta la pèrdua de drets a l'obtenció de la condició de personal estatutari fix de la mateixa categoria en un altre procés, en este cas, convocat d'acord amb la Llei 16/2001, de 21 de novembre, i, per consegüent, a la participació en el procés.
  
D'acord amb el que preveu la Resolució de 6 d'octubre de 2003 (DOGV núm. 4.617, de 28.10.2003) per la qual es convoca concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de família d'equips d'Atenció Primària i metges de Casa de Socors, i fent ús de les funcions atribuïdes pel Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, resolc:
  
1. Nomenar personal estatutari fix els participants que han superat el concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de família d'equips d'Atenció Primària amb la destinació que en l'annex I es relaciona.
  
2. Nomenar personal estatutari fix en la destinació que en l'annex II es relaciona el personal que ha superat el concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de Casa de Socors i ha obtingut una de les places esmentades, de conformitat amb les bases de la convocatòria i amb els criteris establits en el Decret 68/2003, de 3 de juny, del Consell de la Generalitat, a l'haver participat en el procés d'integració en la categoria de Metge de Família d'Equip d'Atenció Primària.
  
3. Declarar decaigut en els seus drets a la participació en el procés extraordinari de consolidació d'ocupació per a la selecció i provisió de places de metges de família d'equips d'Atenció Primària dependents de la Conselleria de sanitat, convocat per Orde de 22 de març de 2002 de la Conselleria de Sanitat, els aspirants que han resultat adjudicataris de plaça en el concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de família d'equips d'Atenció Primària i metges de casa de socors i prenguen possessió en la plaça.
  
El personal que haja obtingut la plaça que estiguera exercint quedarà automàticament incorporat a la seua destinació i en prendran possessió l'endemà de la publicació de la present resolució.
  
La resta de personal adjudicatari de plaça disposarà per a la presa de possessió d'un mes comptat a partir de l'endemà de la publicació de la present resolució.
  
Si algun aspirant no pren possessió de la plaça que se li haguera adjudicat en el termini indicat, sense causa prou justificada, perdrà tots els drets derivats de la seua participació en la convocatòria.
  
La present resolució podrà ser impugnada pels interessats per mitjà de la interposició d'un recurs contenciós administratiu davant el Jutjat Contenciós Administratiu de València, en el termini de dos mesos, comptats a partir de la publicació de la resolució, de conformitat amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, així com en els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa i, potestativament, podran interposar el recurs de reposició, en el termini d'un mes, de conformitat amb els articles 116 i 117 de la referida Llei 30/92, segons la seua redacció modificada per la Llei 4/1999.